
Številka: 6110-1003/2025-3340-31
Datum: 14. 7. 2026


Na podlagi četrtega odstavka 104. člena Zakona o uresničevanju javnega interesa za kulturo (Uradni list RS, št. 77/07 – uradno prečiščeno besedilo, 56/08, 4/10, 20/11, 111/13, 68/16, 61/17, 21/18 – ZNOrg, 3/22 – ZDeb, 105/22 – ZZNŠPP, 8/25 in 77/25; v nadaljnjem besedilu: ZUJIK) ministrica, pristojna za kulturo, v zadevi Javnega razpisa za dodelitev delovnih štipendij, ki jih bo v letu 2026 sofinancirala Republika Slovenija iz proračuna, namenjenega za kulturo (JR-DŠ-UM-2026) izdaja naslednji  


S K L E P


Postopek Javnega razpisa za dodelitev delovnih štipendij, ki jih bo v letu 2026 sofinancirala Republika Slovenija iz proračuna, namenjenega za kulturo (JR-DŠ-UM-2026), ki je bil objavljen dne 12. 1. 2026, se ustavi.

Obrazložitev:

Ministrica, pristojna za kulturo, je dne 23. 12. 2025 sprejela sklep št. 6110-1003/2025-3340-1 o začetku postopka Javnega razpisa za dodelitev delovnih štipendij, ki jih bo v letu 2026 sofinancirala Republika Slovenija iz proračuna, namenjenega za kulturo (JR-DŠ-UM-2026), ki je bil dne 12. 1. 2026 objavljen na spletni strani Ministrstva za kulturo. 

Na javni razpis je prispelo 429 vlog. V predmetnem postopku javnega razpisa še ni prišlo do izdaje odločb iz 113. in 120. člena ZUJIK.

Na podlagi četrtega odstavka 104. člena ZUJIK, ki določa, da lahko minister do izdaje odločb iz 113. in 120. člena ZUJIK ustavi postopek javnega razpisa, je ministrica, pristojna za kulturo, zaradi spremenjene finančne situacije sprejela sklep o ustavitvi postopka Javnega razpisa za dodelitev delovnih štipendij, ki jih bo v letu 2026 sofinancirala Republika Slovenija iz proračuna, namenjenega za kulturo (JR-DŠ-UM-2026).

Sklep o ustavitvi se, skladno z določili četrtega odstavka 104. člena ZUJIK, ki določa, da mora sklep o ustavitvi postopka biti objavljen na način, kot je bilo objavljeno besedilo javnega razpisa, objavi na spletni strani Ministrstva za kulturo. Odločitev o ustavitvi postopka javnega razpisa se sporoči strankam, ki so podale vlogo na javni razpis. Vloga, prispela na javni razpis, se na zahtevo stranke vrne.




								dr. Ignacija Fridl Jarc
								ministrica

2/1


2/2

image1.jpeg
REPUBLIKA SLOVENIJA
MINISTRSTVO ZA KULTURO




